Nyeste Skilderie af Kiøbenhavn, 1815-12-23
Hvad Hukeland her siger om Magnetismus og hemmelige Kræftets Gjenopvaagnelse, maae tilskrives hans bekiendte stærke Troe til Magnetismen. Uagtet der er skrevet i Tyskland hele Bøger, opfyldte med de vil underligste Exempler, over denne Gjenstand, saa maa men dog næsten troe, at selv de, der skrive over og paastaae at have udøvet Undercurer ved Hielp af Magnetismen, have et alt for pirreligt Nervesystem. Nogen Sandhed, kan der vel ligge til Grund for deres Mening, men at de gaae for vidt, naar de ville fortælle os Virkninger som stride ganske imod den menneskelige Fornuft, derom er ingen Tvivl. Naar man f. Ex. vil forsikkre os at den Magnetiserede i femte Grad kan see ind i sig selv, sige hvor hans Sygdom indvortes har sit Sæde, opgive hvilket Lægemiddel der kan hielpe ham og endog beskrive det Sted, hvor det staaer i Apotheket, saa minder dette alt for meget om den opslugske Spøgelseshistorie, til at den sunde Fornuft kan fæste Lid dertil. Vel kan der gives skjulte Kræfter i Naturen, og tusinde Ting, imellem Himmel og Jord, som vor Philosophie ikke drømmer om, men Overnaturligheder har man største Grund til at drage i Tvivl, saalænge de, der ville overbevise os derom, ikke have andre Beviser derfor end der egne uhjemlede Erfaringer, eller, som her for det meste er Tilfældet, andres blotte Fortællinger. Kokopperne have nægteligen gjort stor Epoche i det nittende Aarhundrede, og næsten været et Menneskesurroget for de Millioner, som Krigens Lee nu henved en Fjerdedeel Aarhundrede har bort meiet. De ere nu almindeligen erkiendte som en Velgierning for Menneskeheden. De enkelte, der i Begyndelsen ivrede imod dem, tilraadte Forsigtighed i at indpode Menneskeslægten en dyrisk Gift, og spaaede skadelige Følger deraf i Tiden, have maattet give sig tabte, og henved 20 Aars Erfaring synes at have gjendrevet deres Paastand. Ønskeligt for hele Menneskeheden vilde det være om ogsaa Fremtiden vilde stadfæste hiin Erfaring. Men endnu er det uden Tvivl for tidligt at afsige nogen endelig Dom i Sagen. Da kun faa af de hidtil Vaccinerede have opnaaet den Alder, hvori det menneskelige Legeme fuldkomment har udviklet sig. Jndpodningen af en dyrisk Gift, som kan fordrive en i Aarhundrede undryddelig Gift, maae nødvendig opvække en overordentlig Sensation i den menneskelige Natur. Den sande og fuldkomne Virkning af denne Sensation vil man maaskee, først efter et halvt Aarhundredes Forløb, kunne tilbørligen bedømme. Hidtil har Erfaringen, til Verdens Held, lært os, at alle de Børn, som ere blevne vaccinerede, voxe, trives og nyde ligesaa god en Sundhed, som de Mennesker, der have havt de naturlige Kopper. Huseland gaaer nu over til den nuværende Tidsalder, og hvad han anfører om den, er alt for læseværdigt til, at vi bør forbigaae det. "Naar Talen er, siger han, om Tidsalderens Karakteristik, saa falder det af sig selv, at derved ikke forstaaes alle nulevende Mennesket, men at man ved en Gienstand, der, som Menneskeheden, aldrig er i Begreb med Væren, men med Vorden, forstaaer først og fremmest den Deel deraf, der for Tiden maa betragtes som Repræsentant og Toneangiver, og i denne den Classe, hvori den igjen fuldkomment fremstiller sig. Der levede, og leve ogsaa endnu bestandigen adskillige Generationer eller Verdens aldere tillige, men altid gaves et Folk, der var ligesom sin Tidsalders Drager, og igjen virkede meer eller mindre tilbage paa det Øvrige *).Der gives stedse en Egn, der i den store Guds Hauge har sin Blomstertid, medens andre først spire, nogle først komme op, og endnu andre ligge ganske brak. - Til hiin maa vi holde os, thi den udtaler paa det fuldkomneste Tidens Liv. Og den er nu den europæiske Menneskehed."(Fortsættes.)*) Saaledes ere endog de fjerne, mindre cultiverede Folkeslag, ogsaa i det Physiske ikke mere det samme. - Hvor meget have ikke Opium, Tobak, Caffe, Sædernes Fordærvelse, mange nyindførte Sygdomsstoffer, forandret hos Orientalerne, og Brændeviin, Tobak, europæisk Jndflydelse, hos de americanske Vilde. - Det samme gielder om vore lavere Stænder. (Husel. Anm.)